open-index/open-wikipedia-markdown huggingface dataset:
Bioko

[thumb|Pobrežie [Kamerunu, ostrov Bioko v pozadí.]]
thumb|Mapka ostrova Bioko.
**Bioko** (predtým nazývaný **Fernando Pó**, v jazyku miestnych obyvateľov **Otcho**) je ostrov sopečného pôvodu, ležiaci v Guinejskom zálive v Atlantiku, patriaci Rovníkovej Guinei.

Rozloha ostrova je , rozmery 70 × . Najvyšší bod je vrch Pico Basilé (). Na ostrove je približne 130 000 obyvateľov.

Kategória:Ostrovy Rovníkovej Guiney
Kategória:Ostrovy Atlantického oceánu
Kategória:Ostrovy Afriky
Micva

**Micva** (hebr. מצווה, plurál – מצוות *micvot*) je v judaizme označenie pre:
*jedno zo 613 prikázaní, ktoré sa nachádzajú v Tóre a boli prijaté od Hospodina – v rabínskej literatúre boli tieto príkazy nazývané **micvot de-orajta** (aram. מצוות דאורייתא), *prikázania z Písma*. Niekedy sa im hovorí aj **Tarjag micvot** (hebr. תרי"ג מצוות) podľa hebrejského akronymu, ktorý označuje číselnú hodnotu 613. 
*jedno z prikázaní židovského náboženského práva stanovených rabínmi a nazývaných **micvot de-rabanan** (aram. מצוות דרבנן)
*niekedy sa ako micva označuje aj akt ľudskosti, ako napríklad pochovanie tela neznámeho človeka

Počet 613 micvot bol stanovený rabínmi. Delia sa na 248 pozitívnych prikázaní a 365 zákazov. Podľa Talmudu *(Makot 23b)* je počet zákazov odvodený od počtu dní solárneho roku a počet pozitívnych príkazov zase od počtu kostí v ľudskom tele. Podľa iného vysvetlenia 611 prikázaní sprostredkoval Židom Mojžiš (611 je číselná hodnota hebrejského slova Tóra) a chýbajúce prikázania sú prvé dve prikázania Desatora, ktoré boli zvestované priamo z Božích úst.

Najznámejší výpočet týchto 613 prikázaní vypracoval Maimonides (*Sefer ha-micvot*).

## Externé odkazy
* Zoznam 613 micvot <small>(angl.)</small>

Kategória:Judaizmus
Kategória:Hebrejské slová a frázy
San Carlos

**San Carlos** (po španielsky doslova: *Svätý Karol*) môže byť:
* mesto v Nikarague, pozri San Carlos (Nikaragua)
* indiánska rezervácia a jej správne mesto v Arizone, pozri San Carlos (Arizona)
* mesto v Kalifornii, pozri San Carlos (Kalifornia)
* mesto v Uruguaji, pozri San Carlos (Uruguaj)
* sopka na ostrove Biooko, pozri San Carlos (sopka)
San Carlos (sopka)

**San Carlos** je názov neaktívneho štítového vulkánu, prevažne bazaltového zloženia, nachádzajúceho sa na juhozápadnej strane ostrova Bioko, patriaceho Rovníkovej Guinei. O jeho vývoji nie je veľa poznatkov, ale je predpoklad, že posledné erupcie sa odohrali na začiatku náško letopočtu.

## Externé odkazy
* www.volcano.si.edu - štítová sopka San Carlos na Global Volcanism Program 

Kategória:Sopky Rovníkovej Guiney
Kategória:Štítové vulkány
Kategória:Vyhasnuté sopky
Kategória:Dvojtisícovky
Lipiansky potok

**Lipiansky potok** je potok v dolnom Šariši, v severozápadnej časti okresu Sabinov, pramenná oblasť leží na území okresu Stará Ľubovňa, horný tok je následne až k obci Kyjov hranicou medzi oboma okresmi. Je to ľavostranný prítok Torysy, meria 11,6 km a je tokom VI. rádu. Na hornom toku tečie Sokoľou dolinou, nad obcou Kamenica preteká cez bradlové pásmo s osamelými bradlovými tvrdošmi. Medzi Kamenicou a Lipanmi sa prerezáva masívom Hromovca. Na hornom toku sa niekedy označuje ako *Sokolí potok*.

## Prameň
Pramení v pohorí Čergov na južnom svahu vrchu Minčol (1 157,2 m n. m.) v nadmorskej výške približne 1 050 m n. m.

## Smer toku
Od prameňa tečie najprv juhozápadným smerom, v blízkosti obce Kyjov sa oblúkom stáča na juhovýchod, následne oblúkom vypnutým k východu preteká obcou Kamenica. Po pribratí Beskydského potoka pokračuje juhojuhovýchodným smerom.

## Geomorfologické celky
*Čergov
*Spišsko-šarišské medzihorie, geomorfologické podcelky Ľubotínska pahorkatina, Hromovec a Šarišské podolie

## Prítoky
*pravostranné: krátky prítok prameniaci juhovýchodne od kóty 1 045,8 m, Beskydský potok
*ľavostranné: prítok z južného svahu Minčola, krátky prítok zo severozápadného úpätia vrchu Liberbarek (958 m n. m.), prítok z juhozápadného svahu Zubanca (903,2 m n. m.), prítok prameniaci východne od kóty 570,6 m, prítok zo západného svahu Čelísk (656,4 m n. m.)

## Ústie
Potok sa vlieva do Torysy na území mesta Lipany v nadmorskej výške približne 375,5 m n. m.

## Obce
Potok preteká katastrálnym územím dvoch obcí a jedného mesta:
*Kyjov
*Kamenica (aj intravilánom)
*Lipany (aj intravilánom)

## Referencie

Kategória:Potoky na Slovensku
Kategória:Povodie Torysy
Kategória:Vodné toky v Čergove
Kategória:Vodné toky v Spišsko-šarišskom medzihorí
Kategória:Vodné toky v okrese Sabinov
Starohorský potok (prítok Bystrice)

**Starohorský potok** je potok v severnej časti okresu Banská Bystrica, je to ľavostranný prítok Bystrice, meria 17,4 km a je tokom IV. rádu. Vytvára Starohorskú dolinu. Je vodohospodársky významným tokom.
Pri obci Motyčky bola vybudovaná údolná vodná nádrž s elektrárňou. Nad obcou Staré Hory je na prítoku potoka tiež vodná elektráreň.

## Prameň
Pramení na okraji Veľkej Fatry na južnom úpätí vrchu Zvolen (1 402,5 m n. m.), na území obce Donovaly, v nadmorskej výške okolo 1 060 m n. m.

## Priebeh toku
Od prameňa po osadu Jergaly na juhozápad, odtiaľ k obci Staré Hory viac na západojuhozápad, napokon na juh. Až po prítok z doliny Mackova je povrchový tok zvyčajne bez vody.

## Geomorfologické celky
Na hornom toku vytvára hranicu medzi Veľkou Fatrou na severe (podcelky Zvolen a Hôľna Fatra) a Starohorskými vrchmi na juhu, na dolnom toku tečie v Starohorských vrchoch

## Prítoky
*Pravostranné: z Mackovej doliny, Chladná, z Hornojelenskej doliny, Ramžiná, prítok (455,9 m n. m.) spod Japeňa (1 154,4 m n. m.), z oblasti Zadného Japeňa, z Andrášovej doliny
*Ľavostranné: spod Hrubého vrchu (1 169,4 m n. m.), z Bukovskej doliny, Jelenský potok, prítok z doliny Haliar, Richtársky potok, Zelená, Zlatý potok a prítok spod Končitého vrchu (796,4 m n. m.)

## Ústie
Do Bystrice v severnej časti katastrálneho územia mesta Banská Bystrica (pri mestskej časti Uľanka) v nadmorskej výške okolo 410 m n. m.

## Obce
* Donovaly s osadou Sliačany
* Motyčky s osadami Jergaly a Štubne
* Staré Hory s osadami Horný (okrajom) a Dolný Jelenec, Stará Píla a Polkanová
* mesto Banská Bystrica, konkrétne okraj mestskej časti Uľanka

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Banská Bystrica
Harmanec (potok)

**Harmanec** je potok v severozápadnej časti okresu Banská Bystrica. Je to pravostranný prítok Bystrice a má dĺžku 6,4 km. 

Preteká Veľkou Fatrou, pramení v jej podcelku Bralná Fatra na južnom svahu Krásneho kopca () v nadmorskej výške okolo  Najprv tečie severojužným smerom cez Zalámanú dolinu, potom sa stáča na juhovýchod a pokračuje Harmaneckou dolinou. Preteká výrazne bralnatým územím, na oboch brehoch vystupujú výrazné vápencové bralá. Na toto územie sa viaže hromadný výskyt tisu obyčajného, ktorý sa ochraňuje v rámci NPR Harmanecká tisina. Zľava priberá prítok z Túfnej doliny, sprava prítok spod Svrčinníka () a preteká osadou Horný Harmanec. Ďalej priberá pravostranný Čierny potok a ľavostranný Rakytov a severne od obce Dolný Harmanec sa v nadmorskej výške okolo  vlieva do Bystrice.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Banská Bystrica
Jelenský potok

**Jelenský potok** môže byť:

*potok v Starohorských vrchoch, pozri Jelenský potok (prítok Starohorského potoka)
*potok v Žitavskej pahorkatine, pozri Jelenský potok (prítok Drevenice)
Malachovský potok

**Malachovský potok** je potok na hornom Pohroní, v západnej časti okresu Banská Bystrica. Je to pravostranný prítok Hrona a má dĺžku 10,8 km. Na hornom toku preteká dolinou Ortúty a obcou Malachov.

*Prameň:* v Kremnických vrchoch na východnom svahu Velestúra () v nadmorskej výške okolo 

*Smer toku:* od prameňa najprv na východoseverovýchod, potom sa stáča na juhovýchod, následne tečie na východ a napokon k ústiu na severovýchod

Výdatnosť: nad Malachovom na meracom prahu štandardne 1215 l/s. V Malachove vplyvom početných prameňov aj dvojnásobok.

*Geomorfologické celky:* 1. Kremnické vrchy, podcelok Flochovský chrbát, časť Malachovské predhorie, 2. Zvolenská kotlina

*Prítoky:* sprava dva prítoky zo severných svahov Košiarov (), zľava prítok „Uhlištia“ z južného úpätia Suchého vrchu ()

*Ústie:* do Hrona na území mesta Banská Bystrica v nadmorskej výške okolo 

*Obce:* osada Ortúty, Malachov a mesto Banská Bystrica.

## Zaujímavé vodné stavby
V areáli bývalých Rudných baní vedie potok tunelom.

V lokalite Ortúty, pri horárni sa nachádza pozostatok malej vodnej elektrárne, ktorá slúžila na osvetlenie horárne pred elektrifikáciou. Je viditeľná hať, oceľový tlakový privádzač na pravom brehu a nosná konštrukcia stroja. V roku 2000 boli ešte viditeľné pozostatky malého domčeka strojovne a privádzačom tieklo malé množstvo vody.

Medzi lokalitami „Pod Krížom“ a „Pod Skalkou“ je murovaná protipovodňová prehrádzka.

V lokalite „Pod Skalkou“ je merací betónový prah, používaný zhruba do 90tych rokov. Vodoznak a záznamové zariadenie sa nezachovali.

Niekoľko metrov nad bývalým JRD je vybudovaná odberná stanica vody pre zavlažovanie lyžiarskeho strediska, s lávkou pre vydry. V súčasnosti sa nevyužíva.

Pod obcou Malachov, blízko záhradkárskej osady, sú viditeľné pozostatky „Teremovho mlyna“. Viditeľný je náhon a časť odpadového kanála v súkromnej záhrade.

## Referencie

## Iné projekty

Kategória:Potoky na Slovensku
Kategória:Povodie Hrona
Kategória:Vodné toky v Kremnických vrchoch
Kategória:Vodné toky vo Zvolenskej kotline
Kategória:Vodné toky v okrese Banská Bystrica
Kategória:Malachov
Kategória:Badín
Kategória:Radvaň (Banská Bystrica)
San Joaquin (sopka)

**San Joaquin** (staršie port. názvy **Pico Biao**, alebo **Pico do Moka**) je názov neaktívneho štítového vulkánu, nachádzajúceho sa na juhovýchodnej strane ostrova Bioko, patriaceho Rovníkovej Guinei. Na vulkáne sa nachádzajú dve jazerá sopečného pôvodu: v parazitickom kráteri na severovýchodnom svahu a v kaldere na vrchole sopky. Geologický vývoj sopky je v súčasnosti neobjasnený.

## Externé odkazy
* www.volcano.si.edu - štítová sopka San Joaquin na Global Volcanism Program 

Kategória:Sopky Rovníkovej Guiney
Kategória:Štítové vulkány
Kategória:Vyhasnuté sopky
Kategória:Dvojtisícovky
Santa Isabel

**Santa Isabel** (po španielsky doslova *Svätá Izabela/Alžbeta*) môže byť:
* ostrov v súostroví Šalamúnove ostrovy, pozri Santa Isabel (ostrov)
* sídlo:
** v Argentíne, pozri Santa Isabel (Argentína)
** v Brazílii:
*** pozri Santa Isabel (Espírito Santo)
*** pozri Santa Isabel (São Paulo)
** v Portoriku, pozri Santa Isabel (Portoriko)
** vo Venezuele, pozri Santa Isabel (Venezuela)
* bývalé meno sídla Malabo v Rovníkovej Guinei
* bývalé meno sopky ostrove Bioko, najvyššieho vrchu v Rovníkovej Guinei, pozri Pico Basilé
* sopka v Kolumbii, pozri Santa Isabel (sopka)
Sedem samurajov

***Sedem samurajov*** (japonsky 七人の侍, *Šičinin no samuraj*) je úspešný japonský film od spoločnosti Toho, ktorý režíroval japonský režisér Akira Kurosawa v roku 1954.

Dielo mnohí kritici považujú za najlepší japonský film a i v medzinárodnom meradle sa často zaraďuje do výberu najlepších filmov všetkých čias. Podľa tohto filmu bola neskôr natočená americká verzia príbehu pod názvom *[[Sedem statočných]]*.

## Dej

Príbeh je zasadený do Japonska na prelome rokov 1587/1588. Obyvatelia stredovekej japonskej dediny medzi sebou ukrývajú sedem samurajov, ktorých najali, aby ich ochránili pred nájazdmi zlodejov. Keď nič netušiaci banditi vtrhnú do osady vyrabovať zásoby, ktoré chudobní roľníci uskladnili na zimu, strhne sa krvavý boj.

Kategória:Japonské filmy
Kategória:Filmové drámy
Kategória:Filmy z 1954
Kategória:Filmy podľa názvu
Kóbe

thumb|Prístav v Kóbe

**Kóbe** () je hlavné mesto japonskej prefektúry Hjógó a jeden z hlavných prístavov Japonska. Má rozlohu 551,40 km², 1,5 milióna obyvateľov, z toho asi 45 000 obyvateľov pochádza zo zahraničia z viac ako 100 rôznych krajín.

Mesto je súčasťou konurbácie Osaka-Kjótó-Kóbe, druhej najväčšej v Japonsku.

Mesto Kóbe zasiahlo skoro ráno 17. januára 1995 silné zemetrasenie, pri ktorom zahynulo viac ako 6 000 ľudí.

## Iné projekty


Kategória:Hlavné mestá japonských prefektúr
Kategória:Prístavné mestá Tichého oceánu
Badínsky potok

**Badínsky potok** je potok na hornom Pohroní, v juhozápadnej časti okresu Banská Bystrica. Je to pravostranný prítok Hrona a má dĺžku 11,2 km. Na hornom toku preteká chráneným pralesným územím NPR Badínsky prales. Na dolnom toku vteká do jazera, ktoré následne odvodňuje do Hrona.

*Prameň:* v Kremnických vrchoch na juhovýchodnom úpätí Velestúra (), pod sedlom Tri kríže (), v nadmorskej výške okolo 

*Smer toku:* viac-menej na východojuhovýchod

*Geomorfologické celky:* 1.Kremnické vrchy, podcelok Flochovský chrbát, 2.Zvolenská kotlina, podcelok Sliačska kotlina

*Prítoky:* sprava spod Laurína (), spod Skalice (), zľava spod Hornej skaly ()

*Ústie:* do Hrona pri obci Hronsek v nadmorskej výške 

*Obce:* iba Badín

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Banská Bystrica
Svätý Tomáš (ostrov)

**Svätý Tomáš** je ostrov sopečného pôvodu, patriaci štátu rovnakého mena, ležiaci v Guinejskom zálive, len  severne od rovníka. S rozlohou 48× je to najväčší ostrov štátu Svätý Tomáš. Žije na ňom 96% obyvateľstva krajiny. Najbližšia pevnina je vzdialená  východne - prístav Port Gentil v Gabone.

## Geografia a klíma
Ostrov je značne hornatý (najvyšší vrch s rovnakým názvom má ), väčšina povrchu je pokrytá hustým dažďovým pralesom. Podnebie je tropické.

Kategória:Ostrovy Svätého Tomáša a Princovho ostrova
Sielnický potok

**Sielnický potok** je potok na hornom Pohroní, v severozápadnej časti okresu Zvolen. Je to pravostranný prítok Hrona, meria 12 km a je tokom III. rádu. 

*Prameň:* v Kremnických vrchoch, v oblasti Sielnickej poľany, v nadmorskej výške okolo 890 m n. m.

*Smer toku:* prevažne na juhovýchod

*Geomorfologické celky:* 1.Kremnické vrchy, podcelok Flochovský chrbát, 2.Zvolenská kotlina, podcelok Sliačska kotlina

*Prítoky:* sprava spod vrchu Veľký Son (852,5 m n. m.), zľava prítok z juhovýchodného úpätia Laurína (1 025,3 m n. m.) a Vlčí potok

*Ústie:* do Hrona pri meste Sliač v nadmorskej výške 293,8 m n. m.

*Obce:* Sielnica a mesto Sliač

## Referencie

## Iné projekty

Kategória:Potoky na Slovensku
Kategória:Povodie Hrona
Kategória:Vodné toky v okrese Zvolen
Kategória:Vodné toky v Kremnických vrchoch
Kategória:Vodné toky vo Zvolenskej kotline
Kategória:Sielnica
Kategória:Sliač
Pico Basilé

**Pico Basilé** (v minulosti **(Pico de) Santa Isabel**) je názov v súčasnosti neaktívnej štítovej sopky, nachádzajúcej sa na ostrove Bioko v Guinejskom zálive, patriacom Rovníkovej Guinei. S výškou 3&nbsp;007&nbsp;m je to najvyšší vrch v Rovníkovej Guinei.

Sopka, vlastne celý ostrov Bioko leží na zlomovom systéme, tiahnucom sa od ostrova Svätý Tomáš cez Bioko a kamerunské vulkány až po vulkanické pole Biu v Nigérii. Prevažne bazaltový vulkán je posiaty početnými satelitnými parazitickými krátermi. Je to jediná sopka na ostrove, ktorej erupcia bola zaznamenaná, aj keď je slabo zdokumentovaná. Koncom 19. storočia a začiatkom 20. boli hlásené ešte tri ďalšie erupcie na juhovýchodnom svahu.

## Externé odkazy
* www.volcano.si.edu - štítová sopka Pico Basilé na Global Volcanism Program 

Kategória:Sopky Rovníkovej Guiney
Kategória:Štítové vulkány
Kategória:Vyhasnuté sopky
Kategória:Trojtisícovky v Rovníkovej Guiney
Kategória:Najvyššie vrchy štátov
Slatinský potok (prítok Slatiny)

**Slatinský potok** je vodný tok v Podpoľaní, na území okresu Zvolen. Je to pravostranný prítok Slatiny a má dĺžku 5,4 km. 

Vzniká bifurkáciou rieky Hučava vo Zvolenskej kotline (v podcelku Slatinská kotlina). Za obcou Očová sa zľava v nadmorskej výške okolo 381 m n. m. oddeľuje od koryta Hučavy a tečie najprv na juhovýchod, následne sa stáča na juh. Preteká obcou Zvolenská Slatina a na jej okraji sa v nadmorskej výške približne 330 m n. m. vlieva do Slatiny.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky vo Zvolenskej kotline
Kategória:Vodné toky v okrese Zvolen
Kategória:Očová
Kategória:Zvolenská Slatina
Dukana

**Dukana** môže byť:

* sídlo v Keni, pozri Dukana (sídlo)
* vulkanické pole na hraniciach Kene a Etiópie, pozri Dukana (sopka)
Dukana (sopka)

**Dukana** alebo **Bulal** je vulkanické pole, nachádzajúce sa na hraniciach Kene a Etiópie. Je tvorené vyše päťdesiatimi troskovými kužeľmi, s nimi asociovanými lávovými prúdmi a niekoľkými maarmi. Etiópska časť poľa je mladšia (holocén) ako kenská (pleistocén). Najväčší maar *Gof Dukana* má priemer 1,8&nbsp;km a jeho vyvrženiny obsahujú horniny starších vyvrenín a metamorfitov.

## Externé odkazy
* www.volcano.si.edu  - vulkanické pole Dukana na Global Volcanism Program 

Kategória:Sopky Kene
Kategória:Sopky Etiópie
Kategória:Troskové kužele
Kategória:Tisícovky v Keni
Kategória:Tisícovky v Etiópii
Hradná

**Hradná** môže byť názov pre:

* miestnu časť obce Súľov-Hradná
* osadu obce Dúbravy, pozri Hradná (Dúbravy)
* skrátený názov obce Malá Hradná
* skrátený názov obce Veľká Hradná
* potok vo Zvolenskej kotline, pozri Hradná (prítok Slatiny)
* ulicu, pozri Hradná ulica
Hradná (prítok Slatiny)

**Hradná** je potok v Podpoľaní, preteká územím okresov Detva a Zvolen. Je to pravostranný prítok Slatiny a má dĺžku 13,5&nbsp;km.

*Prameň:* v pohorí Poľana na juhovýchodnom úbočí Želobudzskej skalky (1&nbsp;115,8&nbsp;m n. m.) v nadmorskej výške okolo 920&nbsp;m n. m.

*Smer toku:* od prameňa sa oblúkom stáča na juhozápad, na dolnom toku tečie viac-menej na juh (medzi osadami Hradná a Malý Sliač), pred ústím tečie na juhozápad.

*Geomorfologické celky:* 1.Poľana, podcelky Vysoká Poľana a Detvianske predhorie, 2.Zvolenská kotlina, podcelok Slatinská kotlina

*Prítoky:* sprava prítok z juhozápadného úpätia Želobudzskej skalky (1&nbsp;115,8&nbsp;m n. m.), Želobudzský potok, zľava prítok z osady Iviny, z doliny Mačinová a Dúbravský potok

*Ústie:* do Slatiny pri obci Pstruša v nadmorskej výške 345,8&nbsp;m n. m.

*Obce:* osady Trnavy, Sudová, Hradná, Holcov Majer a Malý Sliač

## Referencie

Kategória:Potoky na Slovensku
Kategória:Povodie Slatiny
Kategória:Vodné toky v okrese Detva
Kategória:Vodné toky v okrese Zvolen
ALGOL 68

**ALGOL 68** je imperatívny programovací jazyk predstavujúci rozsiahle a dôsledné rozvinutie predchádzajúcej verzie jazyka ALGOL 60. Vznikol v roku 1973 a bol navrhnutý podľa fundamentálneho princípu tzv. „ortogonálneho návrhu“ (). Ide o princíp minimálneho, univerzálneho, ľubovoľne kombinovateľného stavebnicového systému. 

Základných stavebnicovými prvkami tohto jazyka, sú údajové typy *boolean*, *character*, *integer* a *real* a tiež syntaxe jazyka. Z týchto stavebnicových prvkov sa pomocou tzv *mode-makerov* dajú zostrojiť ľubovoľne zložité oblasti dát. Takýto skladací systém sa dá považovať predchodcu objektového modelu. *Mode-makermi* na skladanie boli:
* **[ ]** na zostrojenie jednorozmerného poľa,
* **struct** na vytváranie záznamov,
* **union** na zjednotenie viacerých štruktúr,
* **ref** na konštruovanie adresy smerníka,
* **proc** na vytvorenie funkcie a procedúry.

Stavebnicový sytém doplňovali elementárne akcie. Týmito akciami boli:
* sčítanie, odčítanie, násobenie, delenie;
* =, , ≥;
* zaokrúhľovanie čísel, absolútna hodnota, logaritmický súčet atď.
* typové konverzie;
* smerníkové operácie;
* vytváranie premenných (deklarácia spojená s pridelením pamäťového miesta, bloku – zásobníkovo usporiadaný *loc* alebo *heap*);
* priradenie, volanie procedúry, skok.

Pomocou týchto elementárnych akcií sa dali zostrojiť ľubovoľné ďalšie akcie. Skladať tieto elementárne operácie bolo možné nasledovne:
* postupnosť – operácie oddelené bodkočiarkou,
* súbežný výpočet – operácie oddelené čiarkou,
* podmienky *if* a *case*,
* cyklus *while* a cykly s počítadlom,
* *exit* opustenie vykonávanej operácie s návratovou hodnotou.

Najväčším problémom jazyka bol jeho preklad. Jeho rozvinuté vyjadrovacie schopnosti (výsledkom funkcie je opäť funkcia), spôsobovali problém pri zostrojovaní prekladača – kompilátora. Programy na väčšine systémov boli interpretované pomocou interpretra, čo malo za následok ich pomalší chod.

## Zdroje
* 

Kategória:Programovacie jazyky
Jazdectvo (šport)

**Jazdectvo** je športové a športovo rekreačné odvetvie pri ktorej sa jazdí na koni alebo na nejakom zariadení za koňom.
Jazdectvo sa člení na niekoľko samostatných jazdeckých pododvetví:
*parkúrové jazdectvo
*dostihy
*klusácke dostihy
*drezúra
*súťaž všestrannej spôsobilosti
*westernové jazdectvo
*rodeo
*záprahy
*vytrvalostné jazdectvo

a diciplíny ktoré sú kombináciou jazdectva s inými druhmi športu
*voltíž
*skijöring
*moderný päťboj
*pólo

Športovú disciplínu jazdectvo na Slovensku vo väčšine disciplín zastrešuje Slovenská jazdecká federácia. 

## Externé odkazy
*Slovenská jazdecká federácia
*Slovenská Asociácia Western Ridingu a Rodea
*Oficiálna stránka ARŠ 
*Česká stránka a koňoch a jazdeckom športe 

Jazdectvo
Kategória:Olympijské športy
Jazdectvo (druh pozemných vojsk)

[náhľad|Husári útočia na [Kraśnik na začiatku prvej svetovej vojny.]]
**Jazdectvo** alebo **(vojenská) jazda** alebo **kavaléria** (z fr. slova *cavalerie* [kavalri]) je druh pozemných vojsk, ktorý používa kone pri pohybe po zemi, alebo priamo k boju. Svoj najväčší rozmach dosiahlo jazdectvo v stredoveku, no postupným zdokonaľovaním strelných zbraní a účinnej taktiky nasadenia pechoty strácalo význam a od druhej svetovej vojny sa prakticky nevyužíva. Jazdectvo patrilo k najprestížnejším jednotkám armád, často v ňom slúžila šľachta alebo príslušníci vyššej spoločnosti. V súčasnosti sa nahrádza motorizovanými alebo aeromobilnými jednotkami.

Oproti pechote sa vyznačuje vysokou rýchlosťou presunu po bojisku i mimo neho. Nevýhodou je naopak vyššia cena, nutnosť zaobstarávať potravu a starostlivosť pre kone, horšia schopnosť maskovania a s tým súvisiaca zraniteľnosť strelnými zbraňami. Nižšia je tiež priechodnosť náročným terénom ako sú vysoké hory, či husté lesy. Čisto jazdecké armády sa preto vyvinuli najmä v rovinatých oblastiach, ktoré sú pre manévrovanie a nasadenie jazdy vo všeobecnosti najvhodnejšie.

## Rozdelenie jazdectva
* Ľahké jazdectvo
** husári
** huláni
** dragúni
** kozáci

* Ťažké jazdectvo
** rytieri
** kyrysníci

* Bojové vozy

## Iné projekty

## Externé odkazy
* o kavalérii z čias Márie Terézie : ''Reglement für die sämmentlich - Kaiserlich - Königlichs Cavallerie''. Wien: Johann Thomas Trattner, 1769. 349 s. - dostupné v Digitálnej knižnici UKB

Kategória:Vojsko
Kategória:Jazdectvo
American National Standards Institute

**American National Standards Institute**, skratka **ANSI**, je názov amerického normalizačného úradu.

Sídli vo Washingtone. Je to nezisková organizácia, ktorá vytvára priemyselné štandardy v Spojených štátoch. Je členom organizácie ISO a IEC.

ANSI štandardy majú vplyv na veľa oblastí. Napr. v programovaní ANSI štandardizuje znakovú sadu ASCII. Fotografický expozičný ISO systém prevzal celý svet. 

ANSI bola založená 19. októbra 1918 ako American Engineering Standards Committee a reorganizovaná na American Standards Association v roku 1928. Roku 1966 bola reorganizovaná ako United States of America Standards Institute. Roku 1969 bola premenovaná na American National Standards Institute.

V operačnom systéme MS Windows sa označujú ako ANSI aj niektoré národné kódovánia podporované systémom. Sú podobné norme ISO 8859, ale nie sú identické.

## Externé odkazy
* Oficiálne stránky
* ANSI - Historický prehľad http://www.ansi.org/about_ansi/introduction/history.aspx?menuid=1

Kategória:Štandardizačné organizácie
Kategória:Organizácie v USA
Deutsches Institut für Normung

náhľad|Logo
**Deutsches Institut für Normung e.V.**, skratka **DIN**, je nemecký normalizačný úrad.

Jeho normy, nesúce takisto skratku DIN, sa nazývajú **Deutsche Norm** alebo **DIN-Norm**, do roku 1975 sa nazývali „Deutsche Industrie-Normen“ (takisto skratka DIN).

## Dejiny
Samotný úrad bol založený roku 1917 ako „Normenausschuss der deutschen Industrie (NADI)“ (Normový výbor nemeckého priemyslu). Prvá norma DIN s číslom DIN 1 určovala tvary kužeľových stopkových násad (pre klieštiny a podobne). Najznámejšia norma je DIN 476 pre formáty papierov z roku 1922 (napr. DIN A4).

Roku 1926 bol úrad premenovaný na „Deutscher Normenausschuss (DNA)“. Od roku 1951 je členom ISO. Od mája 1975 má súčasné meno. 5. júna 1975 podpísal DIN a nemecká vláda zmluvu, podľa ktorej je DIN jedinou uznananou normovacou organizáciou v Nemecku. V roku 1990 bol do DIN začlenený normalizačný úrad NDR - Amt für Standardisierung, Messwesen und Warenprüfung.

## Externé odkazy
* oficiálna stránka

Kategória:Štandardizačné organizácie
DIN

**DIN** alebo **Din** alebo **din** môže byť:
*jedna z desiatich sfirot v kabale, pozri Gvura
*v normalizácii: nemecký štandardizačný úrad, pozri Deutsches Institut für Normung 
**"Deutsche Norm" alebo „DIN-Norm“ (do roku 1975 „Deutsche Industrie-Normen“), označenie noriem vyššie uvedeného nemeckého štandardizačného úradu
**stupeň citlivosti fotografickej emulzie, pozri DIN (fotografia)
**metodika merania výkonu, pozri meranie výkonu spaľovacích motorov
*Drug Identification Number, jedinečné číslo pridelené všetkým liekom v Kanade
*kód jazyka dinka podľa ISO 639
*postava zo série The Legend of Zelda
*člen Harvard Din and Tonics
Detviansky potok

**Detviansky potok** je potok v Podpoľaní, v okrese Detva. Je to pravostranný prítok rieky Slatina a meria 12,9 km. Na strednom toku (v oblasti Hornej Chrapkovej a nad mestom Detva) výrazne meandruje. Pri osade Stavanisko sa na pravej strane oddeľuje koryto Dúbravského potoka, pokračujúceho na juhozápad. 

*Prameň:* v pohorí Poľana na juhozápadnom svahu Prednej Poľany (1 367,1 m n. m.) v nadmorskej výške okolo 1 320 m n. m.

*Smer toku:* od prameňa najpv na juhojuhozápad, potom sa stáča na juhozápad, od osady Kostolná tečie na juh

*Geomorfologické celky:* 1.Poľana, podcelky Vysoká Poľana a Detvianske predhorie, 2.Zvolenská kotlina, podcelok Detvianska kotlina

*Prítoky:* zľava Jelšový potok a Nemecká, sprava potok Dolinka

*Ústie:* do Slatiny na južnom okraji mesta Detva v nadmorskej výške okolo 369 m n. m. 

*Obce:* osada Kostolná a mesto Detva

## Územie európskeho významu
Časť povodia patrí medzi územia európskeho významu na Slovensku. Prioritne chráneným biotopom sú lipovo-javorové sutinové lesy a druhy živočíchov medveď hnedý a vlk dravý. Oba živočíchy sú **prioritnými druhmi** európskeho významu, ktoré požívajú najvyšší stupeň ochrany európskej environmentálnej legislatívy. 

## Živočích európskeho významu
náhľad|Korýtko riečne (''Unio crassus''), Detviansky potok (28. 7. 2015)
V roku 2013 bola na dolnom toku Detvianskeho potoka objavená a zmapovaná populácia kriticky ohrozeného sladkovodného lastúrnika korýtko riečne (''Unio crassus''). Štátna ochrana prírody SR na základe toho zaradila Detviansky potok medzi lokality na ktorých sa sleduje a monitoruje vývoj populácie tohto chráneného živočícha.  

## Referencie

Kategória:Potoky na Slovensku
Kategória:Povodie Slatiny
Kategória:Územia európskeho významu na Slovensku
Kategória:Vodné toky v okrese Detva
ALGOL 60

**ALGOL 60** (akronym z *ALGOrithmic Language*) je imperatívny programovací jazyk, ktorého syntax bola prvýkrát formálne definovaná v Backusovej–Nauronovej forme. 

Bol to prvý programovací jazyk, ktorý poskytoval procedúry (vrátane rekurzie), bloky a vyššie riadiace štruktúry na formulovanie algoritmov. Vytvorenie tohto jazyka bolo ovplyvnené lambda kalkulom a asemblerom.

Každý program napísaný v tomto jazyku bol blokom obsahujúcim deklarácie a príkazy. Jeho základné údajové typy boli *boolean*, *integer*, *real* a *label* (návestie) a jeho jedinou údajovou štruktúrou bolo pole. Základné príkazy sú priradenie, volanie procedúry a skok. Medzi jeho riadiace štruktúry patrili príkaz *if*, špeciálne definovaný príkaz *case*, bloky, cyklus *while* a cykly s počítadlom.

Príklad zdrojového kódu programu v jazyku ALGOL 60:

```
a:=if z<0 then 0 else 1
goto if a=1 then koniec else zaciatok
real array m[if a=1 then -10 else 10:100]
```


Z tohto jazyka vychádzalo mnoho ďalších, napríklad Pascal a Simula.

## Zdroje
* 

Kategória:Programovacie jazyky
Zebra

**Zebra** (po latinsky *Hippotigris*) je podrod rodu kôň (Equus) a slovenské rodové meno druhov tohto podrodu. V niektorých starších systémoch mal postavenie rodu ("zebra" - Hippotigris).

## Charakteristika
Podrod je charakteristický bielo-čiernym pruhovaním („zebrovanie“). Všetky druhy zebier dnes žijú v Afrike a sú typickým obyvateľom saván.

Stavbou tela sa zebry podobajú primitívnym druhom koní. Majú kratšie nohy a väčšiu hlavu a nie sú tak dobrými šprintérmi ako ušľachtilé plemená domácich koní. Môžu bežať rýchlosťou až  55 km/h, ale sú vytrvalejšími bežcami ako kone. Živia sa najmä bylinami a trávou.

thumb|Zebry

Medzi zebrami sú veľké individuálne rozdiely, opisuje sa veľa poddruhov a miestnych variet, preto aj počet opísaných druhov prešiel revíziou.

## Systém
Podrod **zebra (Hippotigris) v užšom zmysle** zahŕňa:
* †Equus capensis – alternatívne zaraďovaný do podrodu Quagga resp. staršie do podrodu Equus
* †Equus mauritanicus – alternatívne zaraďovaný do podrodu Quagga resp. staršie do podrodu Equus
* zebra horská/zebra vrchovská (Equus zebra v širšom zmysle)
** zebra kapská/zebra horská kapská/zebra vrchovská kapská (Equus zebra v užšom zmysle, = Equus zebra zebra, Equus montanus, Equus zebra frederici)
** zebra Hartmannovej/zebra juhozápadoafrická/zebra horská juhozápadoafrická/zebra vrchovská Hartmannovej (Equus hartmannae, = Equus zebra hartmannae, Equus penricei, Hippotigris hartmannae

Podrod **zebra (Hippotigris) v širšom zmysle** zahŕňa aj to, čo sa v iných systémoch označuje ako podrod kvaga (Quagga), ktorý zahŕňa jediný druh zebra kvaga (Equus guagga) – podrobnosti pozri v článku zebra kvaga (v širšom zmysle)

[thumb|left|150px|Zebra v múzeu vo [Viedeň|Viedni]]
[thumb|left|150px|Zebra v ZOO v [Bojnice|Bojniciach]]

Podrod **zebra (Hippotigris) v najširšom zmysle** zahŕňa aj to, čo sa v iných systémoch označuje ako podrod prvozebra (Dolichohippus), teda:
* †Equus numidicus
* †Equus oldowayensis
* †Equus koobiforensis
* zebra Grévyho/zebra bielobruchá/prvozebra Grévyho (Equus grevyi, =Equus grevyi berberensis, =(čiastočne) Equus faurei)

## Iné projekty

Kategória:Koňovité
Barry Gibb

**Barry Gibb**, celým menom **Barry Alan Crompton Gibb**, (* 1. september 1946, Douglas, Spojené kráľovstvo) je britský spevák, hudobný skladateľ a producent, zakladajúci člen skupiny Bee Gees.

## Iné projekty

Kategória:Anglickí rockoví speváci
Kategória:Anglickí skladatelia modernej hudby
Kategória:Anglickí hudobní producenti
Kategória:Súrodenci v hudbe
Kategória:Bee Gees
Maurice Gibb

**Maurice Gibb**, celým menom **Maurice Ernest Gibb**, (* 22. december 1949, Douglas, Spojené kráľovstvo – † 12. január 2003, Miami Beach, USA) bol britský spevák, skladateľ, producent, člen skupiny Bee Gees.

## Iné projekty

Kategória:Anglickí rockoví speváci
Kategória:Anglickí skladatelia modernej hudby
Kategória:Anglickí hudobní producenti
Kategória:Súrodenci v hudbe
Kategória:Bee Gees
Robin Gibb

**Robin Hugh Gibb**, CBE (* 22. december 1949, Douglas, Spojené kráľovstvo – † 20. máj 2012, Londýn) bol britský spevák, hudobný skladateľ a producent, člen poprockovej skupiny Bee Gees.

Vo februári 2012 oznámil, že mu bol odstránený nádor hrubého čreva, následne v marci absolvoval ďalšiu operáciu. Začiatkom apríla bola premiéra jeho diela *Titanic Requiem*, ktorej sa nemohol zo zdravotných dôvodov zúčastniť. V polovici apríla upadol do kómy, z ktorej sa prebral po niekoľkých dňoch v prítomnosti rodiny. Zomrel 20. mája 2012 vo veku 62 rokov.

## Diskografia
### Albumy
* *Robin’s Reign*, 1970 (D #19)
* *Sing Slowly Sisters*, 1970 
* *Salvato Dal Campanello*, 1970
* *Sesame Street Fever*, 1978 (Soundtrack)
* *Sgt. Pepper’s Lonely Hearts Club Band*, 1978 (Soundtrack)
* *Times Square*, 1980 (Soundtrack)
* *How Old Are You?*, 1983 (D #6, CH #26)
* *How Old Are You Demos*, 1983 
* *Secret Agent*, 1984 (D #31, CH #20)
* *Walls Have Eyes*, 1985
* *Magnet*, 2003 (D #10, CH #84, GB #43, NL #72)
* *Wish You Were Here*, 2003
* *Live – Robin Gibb with the Neue Philharmonie Frankfurt Orchestra*, 2005
* *My Favourite Christmas Carols*, 2006
* *Unique Live 2005–2006*, 2006
* *50 St. Catherine’s Drive*, 2010

### Single
* *Saved by the Bell*, 1969 (D #3, GB #2, A #3, CH #3, NL #1, N #4)
* *One Million Years*, 1969 (D #14, A #19, CH #5, NL #6)
* *August, October*, 1970 (D #12, A #10, CH #10, GB #45)
* *Trash*, 1978
* *Oh Darling* 1978 (US #15)
* *Help Me!* (duet s Marcy Levy), 1980 (US #50)
* *Juliet*, 1983 (D #1, A #2, CH #1, GB #94, NL #11)
* *Another Lonely Night in New York*, 1983 (D #16, CH #19, GB #71)
* *How Old Are You*, 1983 (D #37, UK #93)
* *Boys Do Fall in Love*, 1984 (D #21, GB #71, US #37)
* *Secret Agent*, 1984
* *In Your Diary*, 1984
* *Like a Fool*, 1985
* *Toys*, 1986
* *Please*, 2002 (D #51, CH #96, GB #23, NL #70)
* *Wait Forever*, 2003
* *My Lover’s Prayer* (duet s Alistair Griffin), 2004 (GB #5)
* *First of May* (with G4), 2005
* *Mother of Love*, 2006
* *In Control#Too Much Heaven* (US5 & Robin Gibb), 2007 (D #7, A #26)
* *Alan Freeman Days*, 2008
* *Wing and a Prayer*, 2008
* *Islands in the Stream* (+ Vanessa Jenkins, Bryn West a Tom Jones), 2009 (UK #1, benefičný singel pre Comic Relief)

## Referencie


## Iné projekty

## Externé odkazy
* Ofciálna stránka 
* „Bee Gees“ 
* 
* Interview

Kategória:Anglickí rockoví speváci
Kategória:Bee Gees
Kategória:Držitelia ceny Grammy
Kategória:Držitelia Radu britského impéria
Kategória:Súrodenci v hudbe
North Island (Keňa)

**North Island** je názov vulkanického,  širokého ostrova, nachádzajúceho sa v jazere Turkana v Keni. Je to najsevernejší a najmenší ostrov v jazere. Tvorený je prekrývajúcimi sa tufovými troskovými kužeľmi trachy-andezitového až trachytového zloženia, vytvorenými freatomagmatickými erupciami. Najmladšie lávové prúdy sa nachádzajú v strede ostrova smerom k severnému a východnému okraju.

## Externé odkazy
* www.volcano.si.edu  – ostrov North Island na Global Volcanism Program 

Kategória:Ostrovy Kene
Kategória:Sopky Kene
Kategória:Troskové kužele
Bar micva

**Bar micva** (aram. בר מצוה – *syn prikázania*) je v judaizme označenie pre nábožensky dospelého chlapca aj pre prechodový rituál, ktorý sprevádza dosiahnutie náboženskej dospelosti, a pri ktorom je chlapec prijatý za plnoprávneho člena náboženskej obce. 

Židovský chlapec sa automaticky stáva „bar micva“ po dovŕšení 13. roku veku. Od tejto chvíle je povinný dodržiavať všetky náboženské prikázania – micvot, ako napr. nasadzovať si tfilin. Rituál bar micva sa spravidla koná na nasledujúci šabat v synagóge. Najdôležitejším bodom rituálu je prvé vyvolanie nábožensky už spôsobilého chlapca k čítaniu z Tóry.

## Pozri aj
* bat micva

Kategória:Judaizmus
Kategória:Prechodové rituály
Kategória:Hebrejské slová a frázy
Turkana

**Turkana** môže byť:

* kmeň v Keni, pozri Turkana (ľud)
* jazyková skupina v Keni, pozri Turkana (jazyk)
* jazero v Keni, pozri Turkana (jazero)
* planéta Turkana IV v epizóde zo seriálu Star Trek Next Generation
Scansoriopteryx

***Scansoriopteryx*** (neplatné meno: *Epidendrosaurus*) bol malý vtákovitý dinosaurus z čeľade Scansoriopterygidae. Jeho jediným druhom je ***Scansoriopteryx heilmanni*** (neplatné meno: *Epidendrosaurus ningchengensis*).

Známy je z pozostatkov veľmi mladých jedincov, ktoré zahrňujú aj odtlačky peria. Žil pred 127 až 120 miliónmi rokov na území dnešnej Číny.

## Opis
*Scansoriopteryx* bol vyspelý operený teropod prispôsobený na život v korunách stromov. Svedčia o tom predĺžené prsty predných končatín s extrémne predĺženým tretím prstom a modifikácie chodidla. Predné končatiny predstavovali primitívnu formu krídel. S dlhými prstami sa totiž hodili oveľa viac na lezenie než na lietanie. Chodilo svojou stavbou pripomínalo chodidlá prvotných vtákov ako napr. rodu *Longipteryx*, nedisponovalo však protistojným palcom. Zahnuté pazúry zrejme tiež predstavovali adaptáciu na pohyb po vetvách stromov.

## Systematika
*Scansoriopteryx* patril do skupiny vyspelých vtákovitých dinosaurov zvanej maniraptory (Maniraptora). Určiť presné vývojové príbuzenstvo tohto rodu  je ťažké, keďže je známy len z pozostatkov mláďat. Pravdepodobne však mal vývojovo veľmi blízko ku prvým vtákom.

## Epidendrosaurus verzus Scansoriopteryx
V roku 2002 boli v Číne opísané dva dovtedy neznáme vtáčie dinosaury – *Epidendrosaurus* a *Scansoriopteryx*. Oba boli opísané na základe pozostatkov dvoch mladých jedincov so zachovaným skameneným operením. Vzájomná podobnosť je u oboch jedincov taká veľká, že sú často považované nielen za jeden rod, ale dokonca za jeden druh. Pôvodné problémy s datovaním Epidendrosaura vrhli tieň pochybností na možnosť totožnosti oboch rodov. Neskoršie štúdie však ukázali, že *Epidendrosaurus* sa vyskytoval len o málo skôr než *Scansoriopteryx*, a je tak veľmi pravdepodobné, že reprezentujú minimálne jeden rod, ak nie jeden druh.

Nastal však problém, ktoré rodové meno dostane prioritu, keďže opisy oboch boli prvýkrát publikované s malým časovým rozdielom. V prípade totožnosti dvoch rodov získava prioritu rodové meno publikované ako prvé. *Epidendrosaurus* bol publikovaný ako prvý, no len na internete. Tlačenou formou bol ako prvý publikovaný *Scansoriopteryx*. Podľa pravidiel ICZN (Medzinárodného kódu zoologického názvoslovia) má prednosť rodové meno *Scansoriopteryx*.

## Zdroje

* Zhang, F., Zhou, Z., Xu, X. & Wang, X. (2002). „*A juvenile coelurosaurian theropod from China indicates arboreal habits.*“ Naturwissenschaften, 89: 394-398. doi:10.1007 /s00114-002-0353-8.

Kategória:Theropoda
North Island

**North Island** môže byť:
* jazerný ostrov vulkanického pôvodu v Keni, pozri North Island (Keňa)
* ostrov v Torresovom prielive v Austrálii, pozri North Island (Torresov prieliv)
* ostrov pri pobreží Južnej Karolíny pri Georgetowne, pozri North Island (Južná Karolína)
* Severný ostrov (Nový Zéland)
* skrátene: Naval Air Station North Island (základňa Námorníctva USA)
Severný ostrov

**Severný ostrov** môže byť:
* ostrov v Novom Zélande, pozri Severný ostrov (Nový Zéland)
* ostrov v súostroví Nová zem v Rusku, pozri Severný ostrov (Nová zem)
* North Island (viacero významov)
Apologéta

**Apologéta** môže byť:
*predstaviteľ apologetiky
*v dejinách filozofie: jeden z včasnokresťanských apologétov, pozri apologéti (rané kresťanstvo)
*všeobecne: obhajca nejakej viery, myšlienky, učenia a podobne
Trpasličia planéta

[File:Ceres - RC3 - Haulani Crater (22381131691) (cropped).jpg|thumb|Ceres v prirodzených farbách na základe snímok sondy [Dawn (sonda)|Dawn]]
[thumb|Trpasličie planéty a najväčšie objekty [Kuiperov pás|Kuiperovho pásu]]

**Trpasličia planéta** je vesmírne teleso, ktoré obieha okolo Slnka, má dostatočnú hmotnosť na to, aby jeho gravitácia ustálila tvar zodpovedajúci hydrostatickej rovnováhe (približne guľového tvaru), ale nie dostatočnú na to, aby vyčistilo okolie svojej dráhy. Nesmie byť ani satelitom planéty. 

Túto definíciu *trpasličej planéty* schválila Medzinárodná astronomická únia (IAU) 24. augusta 2006 na zasadnutí v Prahe.

Predbežne do tejto kategórie patria nasledovné objekty:
* Ceres
* Pluto
* Eris
* Makemake
* Haumea

Prvá z nich obieha Slnko v hlavnom pásme planétok. Bola zároveň prvým objaveným objektom tohto pásma a prvou trpasličou planétou preskúmanou kozmickou sondou. Ostatné štyri trpasličie planéty majú obežné dráhy oveľa ďalej od Slnka a sú členmi Kuiperovho pásu. Najväčšia známa trpasličia planéta je Eris. Prvé dve objavené trpasličie planéty, Ceres a Pluto, boli istú dobu po ich objave považované za planéty. Ceres neskôr preklasifikovali na planétku a v roku 2006 ho, rovnako ako Pluto, zaradili do novovytvorenej kategórie trpasličích planét.

Minimálne niektoré trpasličie planéty sprevádzajú mesiace. U Eris bol dokázaný jeden mesiac (Dysomnia), u Haumey dva. U Pluta bol dlho známy len jediný mesiac, masívny Cháron, ale v roku 2005 boli objavené ďalšie dva oveľa menšie mesiace: Nix a Hydra a do roku 2012 pribudli objavy ešte ďalších dvoch malých mesiačikov.

IAU vypracuje postup, ktorým bude určená hranica medzi trpasličími planétami a ďalšími kategóriami. 

## Pozri aj

* Planéta
* Planétka

Kategória:Planéty
Turkana (jazero)

thumb|Jazero Turkana.
**Turkana** (predtým nazývané **Rudolfovo jazero**) je jazero vo východnej Afrike, rozkladajúce sa v Keni a čiastočne aj v Etiópii. S plochou  je to najväčšie jazero v púštnej oblasti.

Pri jazere sa nachádzajú tri národné parky, spolu pokrývajúce 161 485 ha. Sú súčasťou Svetového dedičstva UNESCO. 12 kilometrov od jazera sa nachádza veterná elektráreň Lake Turkana Wind Power.

## Referencie

## Iné projekty

Kategória:Jazerá v Keni
Kategória:Jazerá v Etiópii
Let L-13 Blaník

**Let L-13 Blaník** je dvojsedadlový klzák (vetroň). Výrobcom je LET Kunovice.

## História
Vývoj vetroňa začal v roku 1954 v konštrukčnej kancelárii Výzkumného a zkušebního leteckého ústavu VZLÚ v Prahe – Letňanoch pod vedením hlavného konštruktéra Ing. Karla Dlouhého. Dva prototypy boli dokončené v roku 1956 v prototypové dielni VZLÚ vo Vysočanoch pri závode Aero a v marci rovnakého roku bol zalietnutý prvý z nich. Dokumentáciu a výrobu prevzala v roku 1957 továreň v Kunoviciach a po skrátení prednej časti trupu, nahradení ostrohového kolieska klznou pätkou a prestavbe chvostových plôch na sklopné, pre ľahšie hangárovanie a transport zaviedla typ do sériovej výroby. Výroba bola ukončená v roku 1978 a celkom bolo vyrobených 2616 kusov, z ktorých väčšina stále lieta vo viac než 40 štátoch sveta. Tým sa radí medzi najúspešnejšie výrobky československého (neskôr českého) leteckého priemyslu. V rokoch 1981 – 1982 bola vyrobená menšia séria modernizovanej verzie L-13A s pevnejším nosným systémom. Ďalšími úpravami vznikol v roku 1988 nový typ L-23 Super Blaník, ktorý sa líšil hlavne novým kokpitom s väčším priehľadným prekrytom s lepším výhľadom, chvostovými plochami tvaru „T“, minimalizujúcimi poškodenie pri pristátí v teréne a zjednodušeným krídlom bez vztlakových klapiek s novými koncovými oblúkmi. V ponuke sa objavili aj nadstavce, zvyšujúce rozpätie krídla na  a zvyšujúce kĺzavosť na 31. Sériová výroba začala v roku 1989 a zatiaľ bolo vyrobených cca 300 lietadiel, ktoré lietajú v 30 štátoch na 5 kontinentoch.

## Charakteristika
L-13 Blaník je určený k výcviku všetkých stupňov pilotáže. V obsadení jednou osobou je vhodný i k lietaniu základnej akrobacie. Posádka Blaníka sedí za sebou.

## Konštrukcia
Blaník je dvojmiestny celokovový hornoplošný klzák (vetroň) so zápornou šípovitosťou krídiel -2 stupne. Väčšina častí je vyrobená z duralového plechu, poťah je pripevnený pomocou nitov.

## Modifikácie
* **L-23 Super Blaník** je modernizovanou verziou **L-13**. Najviditeľnejšou zmenou je usporiadanie chvostových plôch do tvaru T (hlavnou výhodou tejto zmeny je zníženie rizika poškodenia klzáku pri pristátí do vyššieho porastu). Krídla sú kratšie, nie sú zakončené duralovými vretenami ale majú konce z laminátu. Oproti L-13 nie je L-23 vybavený vztlakovými klapkami (ich účinnosť je u L-13 malá, je nimi vybavený hlavne z výcvikových dôvodov).
* **L-13 AC Blaník** je verzia určená pre akrobaciu. Oproti L-13 má kratšie krídlo so zosilneným nosníkom.
* **Vivat** je turistický motorizovaný klzák (TMG). Krídla a zadná časť trupu sú až na detaily zhodné s L-13. Centroplán a kabínu tvorí priehradová konštrukcia. Ako motor je použitý štvorvalcový Walter Mikron M III. Dvojčlenná posádka sedí vedľa seba.
* **SL-2P** Je dvojtrupová verzia určená ako lietajúce laboratórium pre testovanie laminárnych profilov.

Kategória:Vetrone
Kategória:Lietadlá LET
Systémová získaná rezistencia

**Systémová získaná rezistencia** (SAR, z angl. systemic acquired resistance) je odpoveď rastlín na napadnutie patogénom, ktorá zahŕňa celú rastlinu.

## Mechanizmus SAR
Po napadnutí patogénom dochádza k lokálnemu zvýšeniu reaktívnych foriem kyslíka. To zvýši antioxidačnú obranu rastlín (tvorba enzýmov a antioxidantov) a je to tiež signálom pre hypersenzitívnu reakciu. Hypersenzitívna reakcia je sprevádzaná akumuláciou kyseliny salicylovej. Kyselina salicylová prenáša signál z lokálnej úrovne na celú rastlinu, pričom indukuje tvorbu obranných, PR proteínov, ktoré účinkujú proti hubám alebo baktériám. Tiež iniciuje tvorbu mechanickej obrany ukladaním suberínu a lignínu.

Ďalším mechanizmom obrany rastlín je indukovaná systémová rezistencia (ISR). Na rozdiel od SAR nezávisí od kyseliny salicylovej, ale signálnou látkou v nej je kyselina jasmónová.

Kategória:Fyziológia rastlín
Savo

**Savo** môže byť:
* ostrov v Tichom oceáne, pozri Savo (ostrov)
* sopka na tomto ostrove, pozri Savo (sopka)
* čistiaci prostriedok, pozri Savo (čistiaci prostriedok)
* historický a geografický región vo Fínsku, dnes súčasť Východného Fínska, synonymá Savolax, Savonia, pozri Savo (región)
* nárečie fínčiny, pozri savo (nárečie)
* skratka zo Slovenská asociácia pre verejné obstarávanie
Amazonsaurus

**Amazonsaurus** bol približne 12 metrov dlhý bylinožravý dinosaurus zo skupiny Sauropoda. Známy je z nekompletnej kostry. Žil pred 115 až 110 miliónmi rokov na území dnešnej Brazílie. Jediný druh je **Amazonsaurus maranhensis**.

## Opis
Amazonsaurus predstavoval dlhokrkého štvornohého dinosaura s malou hlavou a dlhým chvostom. Napriek tomu, že veľkosťou prekonal najväčšie dnešné suchozemské živočíchy – slony africké, patril medzi najmenšie známe sauropody (nerátajúc veľmi primitívne a trpaslíčie formy).

## Spôsob života
Sedimenty, v ktorých boli nájdene pozostatky amazonsaura naznačujú, že žil v záplavových nížinách v blízkosti riečnej delty. Podobne ako iní jeho príbuzní, Amazonsaurus bol prispôsobený na spásanie nízkych až prízemných rastlín. Hoci mal krk ohybný smerom do strán, dokázal ho len veľmi obmedzene vztyčovať smerom hore, nad úroveň pliec. Vzhľadom na malú veľkosť amanzosaura je pravdepodobné, že žil podobne ako viaceré iné sauropody v čriedách.

## Systematika
S bližším zaradením Amazonsaura sú problémy. Salgado a kol. v ich štúdii z roku 2004 ukázali, že bol vyspelejší než Rebbachisauridae, ale primitívnejší než Dicraeosauridae a Diplodocidae. Patril tak do nadčeľade Diplodocoidea s neistým bližším príbuzenstvom. Objavujú sa však názory, že môže predstavovať primitívneho zástupcu Dicraeosauridae. 

## Použitá literatúra
* Salgado, L., Garrido, A., Cocca, S.E., & Cocca, J.R. 2004. *Lower Cretaceous rebbachisaurid sauropods from Cerro Aguada del León (Lohan Cura Formation), Neuquén Province, northwestern Patagonia, Argentina.* Journal of Vertebrate Paleontology 24(4): 903-912.

## Pozri aj
* Dicraeosaurus

Kategória:Sauropoda
Savo (ostrov)

thumb|right|Ostrov Savo je menší ostrov ležiaci severovýchodne od Guadalcanalu
**Savo** je názov malého ostrova (6×) vulkanického pôvodu, nachádzajúceho sa v Pacifiku blízko severného výbežku ostrova Guadalcanal (Šalamúnove ostrovy). Bol objavený španielskymi moreplavcami, ktorí prišli na ostrov práve v čase erupcie sopky v roku 1568.

## Druhá svetová vojna
Pre svoju blízku polohu pri ostrove Guadalcanal sa lokalitou niekoľkých námorných bitiek počas druhej svetovej vojny medzi Japonskom a USA.
* Bitka pri ostrove Savo (9. august 1942)
* bitka pri myse Esperance (tiež druhá bitka pri ostrove Savo; 11.-12 október 1942)
* bitka pri Guadalcanale (13. november 1942 – 15. november 1942).
* bitka pri Tassafaronge (30. november 1942)

Kategória:Ostrovy Šalamúnových ostrovov
Perlit (metalurgia)

thumb|250px|Fázový diagram sústavy Fe-Fe<sub>3</sub>C.<br>A - čiara označujúca zloženie perlitu.
thumb|250px|Pod mikroskopom sú viditeľné štruktúry perlitu medzi kryštálmi feritu.Oceľ s obsahom 0,765 % C.
**Perlit** je eutektoid v sústave Fe-Fe<sub>3</sub>C. Je to lamelárna mechanická zmes feritu a cementitu. Perlit nie je teda fáza ale fázová zmes, skladá sa z feritu a cementitu a obsahuje  0,765 % uhlíka. Názov je odvodený od perleťového lesku jeho kryštálov.

Perlit vzniká izotermicky pri 727°C a obsahu uhlíka medzi 0,02% a 6,68% (na *fázovom diagrame Fe-Fe<sub>3</sub>C* je to línia *PSK*) ako **lamelárny perlit**. Má strednú pevnosť a tvrdosť, ale je málo tvárny.
Vhodným tepelným spracovaním sa premieňa na **globulárny perlit**, ktorý má nižšiu tvrdosť, ale lepšiu tvárnosť.

Kategória:Štruktúrne zložky ocele a liatiny
Šabat

**Šabat** (, výslovnosť v jidiš **šabes**) alebo **sabat**  je v judaizme siedmy, sviatočný deň v týždni, sobota. Je dňom odpočinku a modlitby. Začína sa v piatok tesne pred západom slnka a končí v sobotu po západe slnka.

## Poznámky


## Iné projekty

Kategória:Judaizmus
Kategória:Hebrejské slová a frázy
Kategória:Sobota